《留题槃隐高士王子由书斋》
元代·方回

万宇横陈碧瓦齐，浓岚淡霭总诗题。
隔江烟树窗中细，过海风樯槛外低。
琴仅可弦星半缺，壁应欲画雪新泥。
南华卧读两三卷，犹喜晴檐日未西。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。